Sõudmise hooaja esimesel maailma karika etapil Zagrebis jõudsid Mikhail Kushteyn ja Johann Poolak meeste paarisaerulisel kahepaadil A-finaali.
Kushteyn ja Poolak otse eelsõidust edasi ei saanud, aga võitsid oma vahesõidu ajaga 6.26,86. Teisena lõpetanud Serbia teine paatkond (6.31,94) sai samuti edasi. Välja jäid Argentina esimene (6.37,06) ja Ungari (6.52,40).
Pühapäeval peetavas finaalis on Eesti paari vastasteks kaks Serbia paati, Hispaania, Ukraina ja võõrustaja Horvaatia.
Eesti kergekaalu kahepaat Ander Koppel - Elar Loot sai oma vahesõidus kolmanda koha ja peab leppima kohaga B-finaalis.
Heitlus A-finaali kohtade eest oli väga tihe, sest võitis Hispaania esinduspaatkond (6.29,68), kellele India kaotas 0,58 ja Eesti 1,93 sekundiga. Kaks esimest jõudsid samuti pühapäeval peetavasse A-finaali, Eesti jätkab B-finaalis.
Toimetaja: Siim Boikov